Som leder for orkesteret ble han svært populær for sine mange komiske, lett satiriske versjoner av kjente melodier, framført både på plate og i radioshow, særlig på 1940-tallet. Hans energiske og virtuose låter, der orkesteret og sangerne blir akkompagnert av hissige trompeter, bilhorn, kubjeller, pistolskudd og en mengde andre lydeffekter, blir fremdeles spilt på radio, oftest i morsomme jingler.